L-UE qiegħda twettaq l-objettiv tagħha fil-ġlieda kontra t-tibdil fil-klima Wara ftehim proviżorju li ntlaħaq il-ġimgħa li għaddiet biex tinħoloq kategorija ġdida ta' parametri referenzjarji dwar l-emissjonijiet baxxi tal-karbonju, l-UE qed tikkumplimenta s-sett ta' regoli tagħha biex tinkoraġġixxi lill-investituri jkunu aktar konxji mill-impatt tan-negozju tagħhom fuq l-ambjent. Il-presidenza Rumena tal-Kunsill u l-Parlament Ewropew illum laħqu qbil preliminari dwar proposta li tintroduċi obbligi ta' trasparenza dwar kif il-kumpaniji finanzjarji jintegraw fatturi ambjentali, soċjali u ta' governanza fid-deċiżjonijiet tagħhom dwar l-investiment. Ir-riorjentazzjoni tal-flus lejn proġetti aktar ekoloġiċi, aktar nodfa u aktar sostenibbli tirrikjedi aktar sensibilizzazzjoni mill-parteċipanti kollha fis-suq dwar l-impatt fit-tul tad-deċiżjonijiet tagħhom dwar l-investiment. Sabiex tagħmel dan, l-UE llum qed tistabbilixxi qafas ta' trasparenza biex tiżgura li l-investituri jkunu infurmati sew dwar l-impatt soċjali u ambjentali tal-investimenti tagħhom. Eugen Teodorovici, ministru għall-finanzi tar-Rumanija Investituri istituzzjonali, bħal maniġers tal-assi jew kumpaniji tal-assigurazzjoni, jirċievu mandat mingħand il-klijenti u l-benefiċjarji tagħhom biex jieħdu deċiżjonijiet f'isimhom dwar l-investiment . Għalkemm dawn il-kumpaniji jridu jikkonformaw ma' rekwiżiti legali stretti biex jiżguraw li jaġixxu fl-aħjar interess tal-klijenti tagħhom, għad ma ġewx definiti regoli dwar dmirijiet u informazzjoni rigward l-impatt ambjentali u soċjali tad-deċiżjonijiet tagħhom dwar l-investiment. It-test maqbul illum jistipula approċċ armonizzat tal-UE għall-integrazzjoni tar-riskji u l-opportunitajiet ta' sostenibbiltà fil-proċeduri tal-investituri istituzzjonali Huwa jesiġi li dawn jiżvelaw: il- proċeduri li għandhom fis-seħħ biex jintegraw ir-riskji ambjentali u soċjali fil-proċess konsultattiv u ta' investiment tagħhom; sa liema punt dawk ir-riskji jista' jkollhom impatt fuq il-profittabbiltà fejn l-investituri istituzzjonali jiddikjaraw li qed isegwu strateġija "ekoloġika" ta' investiment, informazzjoni dwar kif din l-istrateġija hija implimentata u l- impatt fuq is-sostenibbiltà jew il-klima tal-prodotti u l-portafolli tagħhom Ir-regolament propost għandu fil-prattika - jiġifieri r-riskju li prodotti u servizzi li huma kummerċjalizzati bħala sostenibbli jew li ma jagħmlux ħsara lill-klima fir-realtà ma jilħqux l-objettivi ta' sostenibbiltà/klimatiċi li jkun ġie ddikjarat li qed jiġu segwiti. Il-passi li jmiss Il-qbil politiku issa ser jitressaq quddiem l-ambaxxaturi għall-UE għal approvazzjoni. Imbagħad ser issirlu reviżjoni mill-ġuristi lingwisti. Il-Parlament u l-Kunsill ser jintalbu jadottaw ir-regolament propost fl-ewwel qari.